Document ID: /roh_data/filtered/Bilingualer_Corpus_interleaved-it-rm.jsonl.gz/1157

This is a text translated from Italian to Rumantsch Grischun.
Il Governo accoglie favorevolmente le abrogazioni e semplificazioni previste dalla Confederazione nelle procedure di autorizzazione

Il Governo grigionese è di principio favorevole all'intento della Confederazione di semplificare o addirittura di abrogare sei procedure di autorizzazione federali. Il 2 febbraio 2005 il Consiglio federale si era posto l'obiettivo di abrogare il 20 percento delle procedure di autorizzazione federali. In questo modo vuole contrastare le critiche relative all'entità degli oneri amministrativi. Una prima parte riguarda le procedure di autorizzazione che sono contenute in una legge. Vengono proposte abrogazioni e semplificazioni di procedure di autorizzazione in sei leggi federali.

Il Governo è d'accordo con l'abrogazione dell'autorizzazione al commercio di metalli preziosi. Il Governo non ha alcuna obiezione nemmeno in merito all'abrogazione dell'obbligo di notifica per le imprese che trasportano rifiuti speciali o che ne organizzano lo smaltimento. Viene sostenuta anche la proposta di revisione della legge sul lavoro, che mira a semplificare la procedura di approvazione dei piani e per il rilascio dell'autorizzazione d'esercizio. Viene inoltre accolta favorevolmente la modifica della legge sul collocamento. Il progetto di revisione prevede l'abrogazione dell'obbligo di autorizzazione cantonale e federale per le imprese attive nel collocamento, introducendo al suo posto un più semplice obbligo di registrazione.

Infine il Governo approva di principio la modifica della legge federale sulle bevande distillate e sostiene l'intenzione di rendere possibile a livello nazionale il commercio al minuto di bevande distillate con un'unica autorizzazione cantonale. Deve per contro rimanere intatta la facoltà dei Cantoni di riscuotere tasse per la mescita e la vendita di bevande distillate sul proprio territorio. Il Governo non è però d'accordo con l'intento della Confederazione di abrogare l'obbligo di autorizzazione per l'immissione nelle acque superficiali di acque di scarico non inquinate.

Dai comuni e dalle regioni

-

Fuldera:

la revisione parziale della legge fiscale del Comune di Fuldera del 14 giugno 2006 viene approvata.

-

Splügen:

la legge sulla tassa di soggiorno del Comune di Splügen unificato del 27 aprile 2006 viene approvata.

-

Zernez:

la legge sulla modifica della legge sulle tasse di soggiorno, di promozione economica e turistica del Comune di Zernez del 19 aprile 2006 viene approvata.

-

Castrisch:

al Comune di Castrisch viene garantito un sussidio di 54'075 franchi alle spese aventi diritto a sussidi per il risanamento e il potenziamento dell'impianto di approvvigionamento idrico, 1a e 2a tappa.

-

Cumbel:

al Comune di Cumbel viene garantito un sussidio di 53'000 franchi alle spese aventi diritto a sussidi per il risanamento e il potenziamento dell'impianto di approvvigionamento idrico, 1a tappa.

-

Surselva e Valle del Reno:

i lavori di ripristino Maltempo 2005, Regione Surselva e Valle del Reno, nel territorio dei Comuni di Schluein, Tujetsch, Disentis/Mustér, Rueun, Maienfeld e Jenins vengono approvati. Per i lavori viene autorizzato un sussidio cantonale di 210'000 franchi.

Sussidi cantonali a favore di diverse istituzioni

-

Unione grigionese delle arti e mestieri:

all'Unione grigionese delle arti e mestieri viene garantito un sussidio di al massimo 50'000 franchi per la fiera professionale 2006 alla Gehla.

-

Società Storica Val Poschiavo:

il progetto della Società Storica Val Poschiavo per la documentazione dell'emigrazione dalla Val Poschiavo viene sostenuto con un sussidio di 9'000 franchi.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 24.08.2006

La regenza beneventa las aboliziuns e las simplificaziuns da permissiuns che la confederaziun ha planisà

La regenza grischuna beneventa da princip l'intenziun da la confederaziun da simplifitgar sis proceduras da permissiun dal dretg federal u schizunt da las abolir dal tuttafatg. Il cussegl federal aveva fixà ils 2 da favrer 2005 la finamira d'abolir 20 pertschient da las proceduras da permissiun dal dretg federal. Uschia vul el far frunt a la critica en connex cun la dimensiun da la chargia administrativa. In'emprima purziun reguarda las proceduras da permissiun ch'èn cuntegnidas en ina lescha. I vegn proponì d'abolir e da simplifitgar proceduras da permissiun en sis leschas federalas.

La regenza è d'accord d'abolir la permissiun commerziala per metals prezius. Medemamain n'ha la regenza naginas objecziuns en connex cun l'aboliziun da l'obligaziun d'annunzia per interpresas che transportan ruments spezials u che organiseschan lur dismessa. Sustegnida vegn er la revisiun proponida da la lescha da lavur. Quella ha la finamira da simplifitgar la procedura d'approvaziun dal plan e da la permissiun da manaschi. Beneventada vegn plinavant la midada da la lescha davart l'intermediaziun da lavur. Il sboz da revisiun prevesa d'abolir l'obligaziun da dumandar ina permissiun per interpresas d'intermediaziun da lavur, e quai sin plaun chantunal e sin plaun federal e d'introducir percunter in'obligaziun da registraziun pli simpla.

Per finir approvescha la regenza da princip la midada da la lescha federala davart las auas destilladas e sustegna l'intenziun da pussibilitar il commerzi en detagl cun auas destilladas en Svizra mo cun in'unica permissiun chantunala. Percunter sto vegnir mantegnida la cumpetenza dals chantuns da pudair incassar sin lur territori suveran taxas per la vendita d'auas destilladas. La regenza n'è dentant betg perencletga cun l'intenziun da la confederaziun d'abolir l'obligaziun da dumandar ina permissiun per laschar cular aua persa nunsmerdada en in'aua da surfatscha.

Da vischnancas e regiuns

-

Fuldera:

La revisiun parziala da la lescha communala da taglia da la vischnanca da Fuldera dals 14 da zercladur 2006 vegn approvada.

-

Spleia:

La lescha davart las taxas da cura da la vischnanca fusiunada da Spleia dals 27 d'avrigl 2006 vegn approvada.

-

Zernez:

La lescha per midar la lescha davart las taxas da cura e davart contribuziuns per promover l'economia ed il turissem da la vischnanca da Zernez dals 19 d'avrigl 2006 vegn approvada.

-

Castrisch:

A la vischnanca da Castrisch vegn garantida ina contribuziun da 54'075 francs als custs cun dretg da contribuziun per sanar e per engrondir il stabiliment dal provediment d'aua, 1. e 2. etappa.

-

Cumbel:

A la vischnanca da Cumbel vegn garantida ina contribuziun da 53'000 francs als custs cun dretg da contribuziun per sanar e per engrondir dal stabiliment dal provediment d'aua, 1. etappa.

-

Surselva e Val dal Rain grischuna:

Las lavurs da reparaziun da las malauras 2005, regiun Surselva e Val dal Rain grischuna sin il territori da las vischnancas da Schluein, da Tujetsch, da Mustér, da Rueun, da Maiavilla e da Jenins, vegnan approvadas. Per las lavurs vegn concedida ina contribuziun chantunala da 210'000 francs.

Contribuziuns chantunalas a differentas instituziuns

-

Uniun grischuna d'artisanadi e da mastergn:

A l'uniun grischuna d'artisanadi vegn concedida ina contribuziun da maximalmain 50'000 francs per l'exposiziun professiunala a la GEHLA .

-

Societad istorica Val Poschiavo:

Il project da la società istorica Val Poschiavo per documentar l'emigraziun or dal Puschlav vegn sustegnida cun ina contribuziun da 9'000 francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 24.08.2006